Frida Kahlo Op `n Veiling – Artscape Theatre Centre – Cape Town
Niemand weet regtig hoe om hulself aan die wêreld voor te stel nie. Luka, Dawid, Maria en Lisa ook nie. Wanneer die belangrike vrae gevra word, het niemand gewoonlik die antwoord nie. Luka, Dawid, Maria en Lisa ook nie. Terwyl hulle soek, op plekke bekend en minder bekend, bly daar net ŉ kosblik, hoëhakskoen, sny koek en T-hemp oor. Nou word daar gesoek na waarde en ‘n insetbod. Wie wat daarmee wil maak, sal ons seker uitvind. Frida Kahlo is ‘n tydlose figuur. Jy hoef ook nie hard te probeer om te vereenselwig met haar fassinasie oor verganklikheid nie. Almal wil onthou word vir iets. Frida het seker gemaak niemand vergeet haar nie. Dis letterlik onmoontlik. En nou – in die era van selfies, in stede van selfportrette, hoe lyk die spreekwoordelike (meestal simboliese) skildery wat jy aan die wêreld wil verkoop?
PG16 – language, sex